*Data: 21.10.2024*

**Notă informativă**

*cu privire la examinarea suplimentară a proiectului Hotărârii Guvernului pentru punerea în aplicare a prevederilor Legii vânătorii și a protecției fondului cinegetic nr. 55/2024*

***(număr unic 486/MM/2024)***

Urmare a examinării suplimentare a proiectului Hotărârii Guvernului pentru punerea în aplicare a prevederilor Legii vânătorii și a protecției fondului cinegetic nr. 55/2024, solicitată de Ministerul Mediului în cadrul ședinței de lucru a membrilor Guvernului din 20 septembrie 2024, fapt acceptat și consemnat în Procesul-verbal din aceeași dată, au fost reformulate/modificate următoarele puncte din proiect, după cum urmează:

**1. Pct. 3 din proiectul Hotărârii Guvernului**.

1.1. **varianta inițială** - Prezenta hotărâre intră în vigoare la data de 12.10.2024, cu excepția pct. 1 din anexa nr. 5, care intră în vigoare la data de 15.02.2025;

1.2. **varianta modificată** - Pct. 1 din anexa nr. 5, intră în vigoare la data de 15.02.2025;

**2. Pct. 2 din Anexa nr. 1.**

2.1. **varianta inițială** - Fondurile cinegetice se constituie de către administratorul fondului cinegetic național, Ministerul Mediului și se transmit în folosință prin licitație deschisă;

2.2. **varianta modificată** - Fondurile cinegetice se constituie de către administratorul fondului cinegetic național, Ministerul Mediului;

**3.** **Pct. 6 sbp. 3 din Anexa nr. 1.**

3.1. **varianta inițială** - *suprafața fondului cinegetic* – cuprinde teritorii constituite pe suprafețe de minimum 5 mii ha, amplasate pe terenurile uneia sau mai multor unități administrativ-teritoriale ale autorităților administrației publice locale;

3.2. **varianta modificată** - *suprafața fondului cinegetic* – cuprinde terenuri ale unei sau mai multor unități administrativ-teritoriale ale autorităților administrației publice locale.

Toate modificările au fost operate în conținutul proiectului, inclusiv în varianta rusă.

**Ministru Sergiu LAZARENCU**